הסכם בדבר מתן מענק לתמרוץ תעסוקה בענף הבניין לאור מלחמת חרבות ברזל

{{ח:התחלה}}
{{ח:כותרת|הסכם בדבר מתן מענק לתמרוץ תעסוקה בענף הבניין לאור מלחמת חרבות ברזל}}
{{ח:קטע3||לפי {{ח:חיצוני|חוק הביטוח הלאומי|חוק הביטוח הלאומי [נוסח משולב], התשנ״ה–1995}}}}

{{ח:פתיח-התחלה}}
{{ח:תיבה|י״פ תשפ״ד, 11094|הסכם בדבר מתן מענק לתמרוץ תעסוקה בענף הבניין לאור מלחמת חרבות ברזל|https://olaw.org.il/yalkut/yalkut-12635.pdf}}.
{{ח:סוגר}}
{{ח:מפריד}}

{{ח:מבוא}}
בתוקף הסמכות לפי {{ח:חיצוני|חוק הביטוח הלאומי#סעיף 9|סעיף 9}} {{ח:חיצוני|חוק הביטוח הלאומי|לחוק הביטוח הלאומי [נוסח משולב], התשנ״ה–1995}}, ולאחר התייעצות עם ועדת העבודה והרווחה של הכנסת ועם מועצת המוסד לביטוח לאומי, נחתם ביום כ״ה בתמוז התשפ״ד (31 ביולי 2024) הסכם בין המוסד לביטוח לאומי לבין ממשלת ישראל, בדבר מתן מענק לתמרוץ תעסוקה בענף הבניין לאור מלחמת חרבות ברזל, כפי שיובא בתוספת.
{{ח:סוגר}}
{{ח:מפריד}}

{{ח:קטע3||תוספת}}
{{ח:קטע2||הסכם בדבר מתן מענק לתמרוץ תעסוקה בענף הבניין לאור מלחמת חרבות ברזל}}
{{ח:קטע3||שנערך ונחתם בירושלים ביום כ״ה בתמוז התשפ״ד (31 ביולי 2024)}}

{{ח:סעיף*}}
{{ח:ת}} '''בין:''' ממשלת ישראל בשם מדינת ישראל (להלן – הממשלה) המיוצגת על ידי יהונתן רזניק, סגן בכיר לחשב הכללי במשרד האוצר וויקטוריה סלין, חשבת בכירה במטה החשב הכללי במשרד האוצר; '''מצד אחד'''

{{ח:סעיף*}}
{{ח:ת}} '''לבין:''' המוסד לביטוח לאומי (להלן – המוסד), המיוצג על ידי צביקה כהן ממלא מקום המנהל הכללי של המוסד ועל ידי ירון ישראלי, חשב המוסד; '''מצד שני'''

{{ח:סעיף*}}
{{ח:ת}} '''הואיל:''' ובשל מצב הלוחמה שהחל עם פרוץ מלחמת חרבות ברזל ב־7 באוקטובר 2023, נוצר חוסר בעובדים בענף הבניין אשר מאופיין בחוסר של עובדים זרים בכל הארץ;
{{ח:ת}} '''והואיל:''' ובפרק הזמן שחלף מאז פרוץ המלחמה העניקה ממשלת ישראל מענקים לעידוד תעסוקת עובדים מקומיים בענף הבניין, בהתאם {{ח:חיצוני|הסכם בדבר מתן מענקי עידוד והמשך תעסוקה – מלחמת חרבות ברזל|להסכם בדבר מתן מענקי עידוד והמשך תעסוקה – מלחמת חרבות ברזל}} שנערך ונחתם בירושלים ביום י״ד בכסלו התשפ״ד (27 בנובמבר 2023) (להלן – מענק התמרוץ הראשון);
{{ח:ת}} '''והואיל:''' ויציאה לעבודה והמשכיות תעסוקתית הינה חלק מהמאמץ המלחמתי ומחוסנו של המשק, נבנתה תכנית סיוע לעובדים ומעסיקים שתתמוך בגיוס מהיר של עובדים בענפים שאיבדו מספר רב של עובדים אשר מיושמת במסגרת {{ח:חיצוני|https://www.gov.il/he/pages/dec1383-2024|החלטת ממשלה מס׳ 1383 מיום כ״ה בשבט התשפ״ד (4 בפברואר 2024) שעניינה ”תכנית ממשלתית לתמרוץ והאצה של ענף הנדל״ן והבנייה למגורים ותיקון החלטות ממשלה“}} (להלן – החלטת ממשלה מס׳ 1383);
{{ח:ת}} '''והואיל:''' ובהחלטת ממשלה מס׳ 1383 הנחתה הממשלה את משרד האוצר ומשרד הבינוי והשיכון לפעול לגיבוש תכנית מענקים לעידוד תעסוקת ישראלים בענף הבנייה למשך תקופה של 6 חודשים, וזאת עד ליום 30 ביוני 2024;
{{ח:ת}} '''והואיל:''' והמוסד מוכן לבצע את תשלום המענקים בהתאם להוראות הסכם זה, לאחר שהתמלאו התנאים אמורים {{ח:חיצוני|חוק הביטוח הלאומי#סעיף 9|בסעיף 9 לחוק הביטוח הלאומי [נוסח משולב], התשנ״ה–1995}}.

{{ח:סעיף*}}
{{ח:ת}} {{מוגדל|'''לפיכך הוסכם והותנה בין הצדדים כדלהלן:'''}}

{{ח:סעיף|1|הגדרות}}
{{ח:ת}} בהסכם זה –
{{ח:ת|סוג=הגדרה}} ”חוק הביטוח הלאומי“ – {{ח:חיצוני|חוק הביטוח הלאומי|חוק הביטוח הלאומי [נוסח משולב], התשנ״ה–1995}};
{{ח:ת|סוג=הגדרה}} ”מעסיק בענף הבניין“ – קבלן המסווג בפנקס הקבלנים שמנהל רשם הקבלנים במשרד השיכון תחת ענף 100 – ענף ראשי בניה או ענף 131 – שיפוצים, כפי שאלה מוגדרים {{ח:חיצוני|תקנות רישום קבלנים לעבודות הנדסה בנאיות (סיווג קבלנים רשומים)|בתקנות רישום קבלנים לעבודות הנדסה בנאיות (סיווג קבלנים רשומים), התשמ״ח–1988}} (להלן – ענפי הבניין), או חברת כוח אדם שאחד מעיקרי תחומי עיסוקה הוא גיוס כוח אדם לקבלן הרשום בפנקס הקבלנים כמשויך לענפי הבניין;
{{ח:ת|סוג=הגדרה}} ”מענק תמרוץ“ – מענק תמרוץ יציאה לעבודה, בהתאם להוראות הסכם זה;
{{ח:ת|סוג=הגדרה}} ”עובד“ – עובד תושב ישראל מעל גיל 18;
{{ח:ת|סוג=הגדרה}} ”התקופה הקובעת“ – התקופה שמיום כ״ב באדר ב׳ התשפ״ד (1 באפריל 2024) ועד ל׳ בכסלו התשפ״ה (31 בדצמבר 2024).

{{ח:סעיף|2|מענק תמרוץ}}
{{ח:תת|א.}} עובד זכאי למענק תמרוץ אם מתקיימים בו כל אלה (בסעיף זה – עובד זכאי):
{{ח:תתת|1)}} העובד החל לעבוד אצל מעסיק בענף הבניין בעבודת בנייה, שיפוצים או בעבודות בטיחות במהלך התקופה הקובעת, ולא עבד כלל בענפי הבניין במהלך שלושת החודשים שקדמו למועד בו התחיל לעבוד כאמור;
{{ח:תתת|2)}} העובד הגיע פיזית לעבודה בחצרי המעסיק באתרי הבניה או השיפוצים לפחות 11 ימים בכל חודש העסקה שבעדו משולם לו למענק;
{{ח:תתת|3)}} הכנסתו החודשית של העובד, כמשמעותה {{ח:חיצוני|חוק הביטוח הלאומי#סעיף 344|בסעיף 344}} {{ח:חיצוני|חוק הביטוח הלאומי#סעיף 344א|או 344א לחוק הביטוח הלאומי}}, לפי העניין, בכל חודש שבעדו משולם לו מענק לא פחתה מ־2,786 שקלים חדשים, ולא עלתה על 25,000 שקלים חדשים;
{{ח:תתת|4)}} העובד בוגר אחת מההכשרות הבאות:
{{ח:תתתת|א)}} קורס במקצועות הבניין במכללה המוכרת על ידי משרד העבודה;
{{ח:תתתת|ב)}} הכשרה של משרד העבודה לענף הבנייה;
{{ח:תתתת|ג)}} הכשרה של משרד הכלכלה והתעשייה שנעשתה בשיתוף מעסיקים;
{{ח:תתתת|ד)}} הכשרה בחצר מעסיקו, בהיקף של 40 שעות לפחות, בכפוף להצהרת המעסיק.
{{ח:תת|ב.}} עובד זכאי יקבל מענק, נוסף על הכנסתו החודשית, בעבור כל חודש העסקה בהתאם להוראות הסכם זה, כמפורט להלן:
{{ח:תתת|1)}} בעד חודש ההעסקה הראשון – 2,000 שקלים חדשים;
{{ח:תתת|2)}} בעד חודש ההעסקה השני, ובלבד שהוא ברצף לחודש ההעסקה הראשון שבו היה זכאי העובד למענק תמרוץ – 2,000 שקלים חדשים;
{{ח:תתת|3)}} בעד חודש ההעסקה השלישי, ובלבד שהוא ברצף לחודש ההעסקה השני שבו היה זכאי למענק תמרוץ – 2,000 שקלים חדשים;
{{ח:תתת|4)}} בעד חודש ההעסקה הרביעי, ובלבד שהוא ברצף לחודש ההעסקה השלישי שבו היה זכאי למענק תמרוץ – 2,000 שקלים חדשים;
{{ח:תתת|5)}} בעד חודש ההעסקה החמישי, ובלבד שהוא ברצף לחודש ההעסקה הרביעי שבו היה זכאי למענק תמרוץ – 3,000 שקלים חדשים;
{{ח:תתת|6)}} בעד חודש ההעסקה השישי, ובלבד שהוא ברצף לחודש ההעסקה החמישי שבו היה זכאי למענק תמרוץ – 3,000 שקלים חדשים.
{{ח:תת|ג.}} מענק תמרוץ מוגדל לעובד ב”עבודה רטובה“:
{{ח:תת}} לעובד הזכאי למענק לפי סעיף קטן (ב) אשר עובד בעבודה רטובה ישולם מענק מוגדל בגובה פי 1.5 מהמענק לו זכאי לפי סעיף קטן (ב); לעניין סעיף קטן זה, ”עבודה רטובה“ – עבודת בניין הכוללת עבודות טפסנות, ברזלנות, רצפות וטייחות, ובכלל זה עבודות הקשורות בשלד המבנה והרכבת אלמנטים טרומיים, עבודות הכנת תשתית בלבד למערכות בניין (חשמל, תקשורת, תאורה, מיזוג אוויר, תיעול וניקוז מים וביוב) והנחת תשתיות סביבתיות (אבני שפה, מדרכות), עבודות אלומיניום ומסגרות, עבודות בנאיות ובניית קירות פנים וחוץ, עבודות חיפוי וריצוף חוץ ופנים, עבודות איטום ועבודות טיח וצבע.

{{ח:סעיף|3|הגשת בקשה למענק}}
{{ח:תת|א.}} בקשה למענק תמרוץ תוגש למוסד על ידי המעסיק באופן מקוון באתר האינטרנט של המוסד, בהתאם לטופס שיפורסם באתר האינטרנט של המוסד, ותכלול, בין השאר, הצהרה של המעסיק על עמידת העובד בכל התנאים לקבלת המענק ואת כל פרטי המידע להם זקוק המוסד על מנת לבדוק את הזכאות למענק; בקשה כאמור בסעיף זה תוגש החל מתום כל חודש המזכה את העובד במענק ולא יאוחר מיום י״ז באב התשפ״ו (31 ביולי 2026).
{{ח:תת|ב.}} עובד אשר מעסיקו לא הגיש בעבורו את הבקשה למוסד בשל חוסר שיתוף פעולה של המעסיק, רשאי להגיש בקשה לקבלת המענק בעצמו, החל מתום 60 ימים מתום החודש שבגינו מבוקש המענק ולא יאוחר מיום כ״א בטבת התשפ״ז (31 בדצמבר 2026), באופן ובתנאים כפי שיורה המוסד ותכלול, בין השאר, הצהרה של העובד על עמידתו בכל התנאים לקבלת המענק.
{{ח:תת|ג.}} מענק התמרוץ ישולם לחשבון הבנק של העובד, כפי שידוע למוסד.
{{ח:תת|ד.}} מענק התמרוץ ישולם עבור כל חודש העסקה, לאחר קבלת דיווח המעסיק בהתאם {{ח:חיצוני|חוק הביטוח הלאומי#סעיף 355|לסעיף 355 לחוק הביטוח הלאומי}} עבור אותו חודש, ולאחר שהושלמה תקופת ההעסקה המזכה במענק עבור אותו חודש, לפי העניין, ולא לפני היום ה־20 לחודש העוקב לחודש שבו הוגשה כל בקשה.

{{ח:סעיף|4|הוראות שונות}}
{{ח:תת|א.}} הזכאות היא למענק אחד עבור עובד והוא יינתן בשל עמידה בתנאי המענק אצל מעסיק אחד בכל חודש.
{{ח:תת|ב.}} עובד הזכאי למענק מכוח הסכם זה, והיה זכאי למענק מכוח הסכם מענק התמרוץ הראשון, יהיה זכאי למענק לפי הסכם זה ולפי הסכם מענק התמרוץ הראשון בשל שישה חודשי העסקה בסך הכל לכל היותר.
{{ח:תת|ג.}} על תשלום המענקים לפי הסכם זה יחולו הוראות {{ח:חיצוני|חוק הביטוח הלאומי#פרק יד|פרק י״ד לחוק הביטוח הלאומי}}, בשינויים המחויבים.
{{ח:תת|ד.}} במקרה שבו יימצא כי שולם מענק לעובד ביתר, יהיה רשאי המוסד להפעיל כל סמכות לפי דין לצורך קיזוז וניכוי הסכום ששולם ביתר לעובד.
{{ח:תת|ה.}} הסכם זה יעמוד בתוקפו עד ליום כ״א בטבת התשפ״ז (31 בדצמבר 2026).
{{ח:תת|ו.}} מימון, החזר הוצאות וביצוע:
{{ח:תתת|1)}} מענקים ששולמו לפי הסכם זה, ישולמו על חשבון אוצר המדינה באמצעות המוסד.
{{ח:תתת|2)}} המוסד יגיש לממשלה, באמצעות משרד האוצר, חשבון מפורט של סכום ההוצאה לפי הסכם זה, שהוציא המוסד בפועל.
{{ח:תתת|3)}} הממשלה תשפה את המוסד, באמצעות משרד האוצר, בסכום שהוא ישלם לפי הסכם זאת, וזאת לפי נוהל השתתפות אוצר המדינה בתשלומי המוסד לביטוח לאומי (להלן – הנוהל).
{{ח:תתת|4)}} הממשלה, באמצעות משרד האוצר, תשפה את המוסד לפי החלק היחסי מההוצאות המנהליות של המוסד הנובעות מביצוע הסכם זה כפי שהיו בפועל ובהתאם לנוהל.

{{ח:סעיף*}}
{{ח:ת}} {{ממורכז|{{מוגדל|'''ולראיה באו הצדדים על החתום'''}}}}
{{ח:ת}} {{טורים שווים ממורכז | '''יהונתן רזניק''' {{ש}} סגן בכיר לחשב הכללי | '''ויקטוריה סלין''' {{ש}} חשבת בכירה במטה החשב הכללי | '''ירון ישראלי''' {{ש}} חשב המוסד | '''צביקה כהן''' {{ש}} ממלא מקום המנהל הכללי }}
{{ח:ת}} {{טורים שווים ממורכז | משרד האוצר | המוסד לביטוח לאומי }}

{{ח:חתימות|כ״ה בתמוז התשפ״ד (31 ביולי 2024)}}
{{ח:סוגר}}
{{ח:סוף}}
[[קטגוריה:בוט חוקים]]